প্রতি বছরের মতো এবারের কোরবানির ঈদটাও ঢাকাতেই পালন করবেন  ছোটপর্দার অভিনেতা ও মডেল সজল। সজল জানিয়েছেন- আমরা যেহেতু ধানমন্ডির একটি অ্যাপার্টমেন্টে থাকি, ফলে গরু কেনার কাজটা সারা হয় ঈদের দুয়েকদিন আগে। গরু কেনার জন্য আমাকে প্রতি বছরই গাবতলির হাটে যেতে হয়। আর ঈদের আগে ঈদের নাটকের কাজ করতে করতেই দিন চলে যায়। এরই মাঝে একটু সময় বের করেই দেই ছুট হাটের উদ্দেশ্যে।    হাটে গিয়ে খুব বেশি সময় নষ্ট করি না আমি। কাছাকাছি এক গরুওয়ালার কাছে থেকে দামদর করে যথাসম্ভব দ্র্বত গরু কিনে ফেলি। হাটে বেশি ঘোরাঘুরি করি না। কারণ, আমি তো আর গরু চিনি না যে আরো বেশি ঘোরাঘুরি করলেই এর  চাইতে আরো ভালো গরু কিনতে পারবো। আমার নিজের নজরে যেটা পছন্দ হয় সেটাই কিনে ফেলি। গরু কেনার পরে সেটাকে বাসায় এনে কাজের ছেলের কাছে জমা দিয়েই আমি ছুটি শুটিং স্পটে। কারণ সেখানে আমার জন্য অপেক্ষায় আছেন পরিচালকেরা।